*E-mailom*

**Ministerstvo hospodárstva SR**

**Centrum pre hospodárske otázky**

K rukám zamestnanca povereného vedením sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov

Mlynské nivy 44/a

827 15  Bratislava

Slovenská republika

**Naša značka**

2024/04/010

V Bratislave dňa 16.04.2024

Jedenkrát

Bez príloh

**Vec:** **Stanovisko člena Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov**

- podľa čl. 4 ods. 3 Rokovacieho poriadku Stálej pracovnej komisie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Agentúre Slovak Business Agency ako združeniu právnických osôb s účasťou Ministerstva hospodárstva Slovenskej republiky, ktorého záujmom a poslaním je podpora a rozvoj malého  
a stredného podnikania v Slovenskej republike (ďalej len „SBA“), bola dňa 08.04.2024 doručená informácia sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov (ďalej len ako „Sekretariát“) o **začatí predbežného pripomienkového konania,** ktoré sa týkanasledujúceho materiálu:

***Návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov***

SBA týmto k uvedenej veci zaujíma nasledujúce čiastkové stanovisko.

**II.**

SBA sa oboznámila s predkladateľom priloženými podkladmi a dospela k záveru, že posudzovaný materiál zakladá **pozitívno-negatívne vplyvy na podnikateľské prostredie, vrátane MSP,** ktoré predkladateľ vyznačil v *Doložke vybraných vplyvov* a tiež bližšie popísalv*Analýze vplyvov na podnikateľské prostredie.*

SBA uvádza, že k predmetnému materiálu uplatňuje nasledovné zásadné pripomienky:

* SBA žiada predkladateľa **o vyznačenie Transpozície práva EÚ v časti Charakter predkladaného materiálu** v Doložke vybraných vplyvov, vzhľadom k tomu, že dôvodom vypracovania materiálu je aj transpozícia Európskej legislatívy.
* SBA žiada predkladateľa, aby zároveň uviedol v časti 7. Doložky vybraných vplyvov **názov transponovanej smernice a skutočnosť, či návrh nejde nad rámec minimálnej transpozičnej povinnosti - tzv. identifikácia efektu gold-platingu** podľa tabuľky zhody, a to najmä z hľadiska odôvodnenosti, resp. neodôvodnenosti jeho existencie v prípade jeho identifikácie.

**III.**

SBA žiada Sekretariát, aby o tomto závere oboznámil Stálu pracovnú komisiu. Vyššie uvedené zásadné pripomienky žiadame zapracovať do jej stanoviska.

**Slovak Business Agency**

Marián Letovanec

Zástupca v rámci Stálej pracovnej komisie